CELEX: C2005/031/21
Language: fi
Date: 2005-02-05 00:00:00
Title: Asia C-492/04: Finanzgericht Baden-Württembergin 14.10.2004 tekemällään päätöksellä esittämä ennakkoratkaisupyyntö asiassa Lasertec Gesellschaft für Stanzformen mbH (aiemmin Riess Laser Bandstahlschnitte GmbH) vastaan Finanzamt Emmendingen

5.2.2005   
            
            
               FI
            
            
               Euroopan unionin virallinen lehti
            
            
               C 31/11
            
         Finanzgericht Baden-Württembergin 14.10.2004 tekemällään päätöksellä esittämä ennakkoratkaisupyyntö asiassa Lasertec Gesellschaft für Stanzformen mbH (aiemmin Riess Laser Bandstahlschnitte GmbH) vastaan Finanzamt Emmendingen
   (Asia C-492/04)
   (2005/C 31/21)
   Oikeudenkäyntikieli: saksa
   Finanzgericht Baden-Württemberg on pyytänyt 14.10.2004 tekemällään päätöksellä, joka on saapunut yhteisöjen tuomioistuimeen 1.12.2004, Euroopan yhteisöjen tuomioistuimelta ennakkoratkaisua asiassa Lasertec Gesellschaft für Stanzformen mbH (aiemmin Riess Laser Bandstahlschnitte GmbH) vastaan Finanzamt Emmendingen seuraaviin kysymyksiin:
   
               1.
            
            
               Onko EY 57 artiklan 1 kohtaa tulkittava niin, että kolmansiin maihin sovellettavat pääomanliikkeiden rajoitukset, jotka ovat ”voimassa”31.12.1993, ovat sellaisia, joiden osalta kansallinen lainsäätäjä on jo mainittuna viitepäivänä päättänyt lainsäädäntömenettelyn, vai sellaisia, joita kansallisen lainsäädännön mukaan voidaan jo viitepäivänä soveltaa konkreettisiin tosiseikkoihin?
            
         
               2.
            
            
               Onko EY 56 artiklan 1 kohtaa yhdessä EY 58 artiklan kanssa tulkittava niin, että siinä kielletään voitonjakona sellaisten korkojen – osittainen – verottaminen, jotka jäsenvaltioon sijoittautunut pääomayhtiö maksaa kolmanteen maahan sijoittautuneelle luotonantajalle, joka on myös pääomayhtiön osakas, koska kyseessä on tällöin mielivaltainen syrjintä taikka jäsenvaltion ja kolmannen maan välisen pääomien vapaan liikkuvuuden peitelty rajoittaminen?